CELEX: 62008CN0073
Language: fi
Date: 2008-02-22 00:00:00
Title: Asia C-73/08: Ennakkoratkaisupyyntö, jonka Cour constitutionnelle (aikaisemmin Cour d'arbitrage) (Belgia) on esittänyt 22.2.2008 — Nicolas Bressol ym. ja Céline Chaverot ym. v. Gouvernement de la Communauté française

9.5.2008   
            
            
               FI
            
            
               Euroopan unionin virallinen lehti
            
            
               C 116/10
            
         Ennakkoratkaisupyyntö, jonka Cour constitutionnelle (aikaisemmin Cour d'arbitrage) (Belgia) on esittänyt 22.2.2008 — Nicolas Bressol ym. ja Céline Chaverot ym. v. Gouvernement de la Communauté française
   (Asia C-73/08)
   (2008/C 116/17)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour constitutionnelle (aikaisemmin Cour d'arbitrage)
   Pääasian asianosaiset
   
      Kantajat: Nicolas Bressol ym. ja Céline Chaverot ym.
   
      Vastaaja: Gouvernement de la Communauté française
   Ennakkoratkaisukysymykset
   
               1)
            
            
               Onko EY 12 artiklan ensimmäistä kohtaa ja EY 18 artiklan 1 kohtaa, luettuna yhdessä EY 149 artiklan 1 kohdan ja 2 kohdan toisen luetelmakohdan ja EY 150 artiklan 2 kohdan kolmannen luetelmakohdan kanssa, tulkittava siten, että on näiden määräysten vastaista, jos jäsenvaltion itsenäinen yhteisö, joka on toimivaltainen korkeakouluopetusta koskevissa asioissa ja jonka korkeakouluihin on tullut suuri määrä opiskelijoita naapurijäsenvaltiosta useille lääketieteen koulutusaloille, jotka rahoitetaan pääasiallisesti julkisista varoista, tämän naapurivaltion rajoittavan politiikan seurauksena, toteuttaa sellaisia toimenpiteitä, joita sisältyy opiskelijamäärien sääntelemisestä tietyillä korkeakouluopintojen ensimmäisen vuosikurssin kursseilla 16.6.2006 annetun ranskankielisen yhteisön asetukseen, kun tämä yhteisö vetoaa päteviin syihin väittäessään, että tämä tilanne on vaarassa rasittaa liikaa julkisia varoja ja kyseenalaistaa annettavan opetuksen laadun?
            
         
               2)
            
            
               Onko ensimmäiseen kysymykseen annettava vastaus toisenlainen, jos tämä yhteisö osoittaa, että tästä tilanteesta seuraa, että liian harvat tässä yhteisössä asuvat opiskelijat saavat tutkintotodistuksen, jotta siellä olisi pysyvästi riittävä määrä pätevää hoitohenkilökuntaa, jotta taattaisiin julkisen terveydenhoitojärjestelmän laatu tässä yhteisössä?
            
         
               3)
            
            
               Onko ensimmäiseen kysymykseen annettava vastaus toisenlainen, jos tämä yhteisö päättää EY 149 artiklan ensimmäisen kohdan loppuosan ja taloudellisia, sosiaalisia ja kulttuurisia oikeuksia koskevan kansainvälisen yleissopimuksen 13.2 artiklan c kappaleen, joka sisältää standstill-velvoitteen, perusteella pitää voimassa laajan ja yhdenvertaisen pääsyn laadukkaaseen korkeakouluopetukseen tämän yhteisön väestölle?